Toipumassa ollut uhri joutui entistä vakavampiin psyykkisiin ongelmiin.

Mies raiskasi Tinderistä löytämänsä teini-ikäisen uhrin ulko-olosuhteissa Helsingissä 2016.

Uhri ei pystynyt vastustamaan tekijää, eivätkä sanalliset kiellot menneet perille.

Tuomittu selitti törkeää kuvamateriaaliaan ja viestejään toisilla henkilöillä.

Video: Toimi näin, jos joudut seksuaalisen väkivallan uhriksi.

Helsingin hovioikeus on käsitellyt 25-vuotiaan miehen valituksen raiskausta ja törkeää lapsen seksuaalista hyväksikäyttöä koskevassa asiassa. Käräjäoikeuden tuomiota ei muutettu.

Suadad Adnan Jameel Al-Juaifari tuomittiin 2,5 vuoden vankeuteen mainituista rikoksista. Tuomittu määrättiin pidettäväksi edelleen vangittuna Vantaan vankilassa.

Seksuaalirikokset tapahtuivat Helsingissä syksyllä 2016, ja tuomittu sai niihin mahdollisuuden deittisovellus Tinderin kautta. Uhri, tekoaikaan 14-vuotias tyttö oli piilottanut ikänsä palvelussa. Uhri oli jo vuotta aikaisemmin joutunut seksuaalisen ahdistelun kohteeksi ja joutunut sen takia toipumisprosessiin.

Al-Juaifari ja tyttö alkoivat viestitellä Tinderissä, kunnes siirtyivät Whatsappiin. Uhri halusi tutustua mieheen, ja kaksikko tapasi kertaalleen helsinkiläisessä puistossa. Tapaamisessa ei tapahtunut rikoksia, mutta toisella kerralla seksuaalinen väkivalta alkoi.

”Haluan seksiä kanssasi”

Tuomittu ilmoitti ykskantaan, että haluaa tehdä uhrille jotain seksuaalista. Uhrin mukaan hänelle ei annettu mahdollisuutta kieltäytyä, vaan Al-Juaifari pakotti tytön polvilleen maahan ja raiskasi tämän oraalisesti ja sukupuoliyhteydellä.

Uhri lamaantui teosta eikä pystynyt vastustamaan raiskausta fyysisesti. Sanalliset kiellot eivät auttaneet.

Mies kuvasi suullisen raiskauksen. Teon jälkeen uhri ilmaisi miehelle viestitse, että hänen toimintansa oli väärin eikä hän halunnut sitä.

– Sinä kuvotat minua, uhri kirjoitti englanniksi.

– Haluan seksiä kanssasi, kirjoitti tuomittu.

Hovioikeuden mukaan oli selvää, että asianomistaja yritti saada vastaajan jättämään hänet rauhaan. Seuraavaksi tuomittu lähetti uhrille kuvan oraaliraiskauksesta.

Juttu jatkuu kuvan jälkeen.

Uhrin torjuntayritykset eivät auttaneet, vaan tuomittu yritti päästä vielä uudelleen yhdyntään viestikeskusteluilla. Kuvituskuva. Jukka Lehtinen

Väite: Suuseksiä ”vanhan rouvan” kanssa

Asianomistajan kertomus oli luotettava ja yksityiskohtainen. Hän myös pysyi siinä hovioikeudessa. Tuomitun väitteet eivät menneet läpi oikeusasteissa: Al-Juaifari muun muassa väitti, että viestit oli kirjoittanut joku toinen ja että raiskauskuvassa oli kyse normaalista suuseksistä ”vanhan rouvan” kanssa.

– Suuseksikuvasta vastaaja on kertonut, että hänellä ei sinänsä ole usein tapana harrastaa seksiä ulkona. –– Vastaajalla oli ollut yksinäinen olo seksin harjoittamisen aikana. Vanha rouva oli sanonut, että hänellä on lapsia kotona ja että hän haluaa ulkona harrastaa seksiä, vastaaja väitti.

Oikeuden mukaan kertomus oli täysin epäuskottava. Kuvassa oli raiskattava teini-ikäinen uhri.

Tuomittu kertoi saaneensa idean Tinderin käyttöön, kun oleili Espoon vastaanottokeskuksessa. Kuuleman mukaan Tinderistä sai uusia ystäviä. Vastaaja kertoi, että yritti sopeutua Suomeen.

Uhri sai elämänsä toisen seksuaalirikoksen takia entistä pahempia psyykkisiä oireita, kuten itsetuhoisia ajatuksia. Hänen koulunkäyntinsä lamaantui. Uhri kertoi, ettei jaksanut enää käydä edes terapiassa, jossa oli ollut ennen raiskausta.